One in a Million (Musim 2)

Ujibakat

Ujibakat musim kedua bermula pada bulan Ogos. Dua lagi lokasi ujibakat ditambah pada jadual rancangan (Sungai Petani dan Johor Bahru) bersama Kota Kinabalu dan Kuala Lumpur. Jelajah kota One in a Million turut diadakan di lokasi-lokasi terpilih, menampilkan finalis-finalis musim pertama dan artis-artis tempatan yang lain. Hasil pengambaran tiga acara ujibakat pertama disunting menjadi satu episod permulaan selama sejam.

Senarai Finalis

Mulai minggu keenam, pertandingan OIAM terpaksa dilangsungkan secara prarakaman dua hari sebelum siaran, kerana pihak 8TV dikenakan larangan daripada mengadakan siaran langsung atau tertunda akibat tindakan liar naib juara musim pertama, Faizal Tahir, pada konsert ulang tahun minggu sebelumnya.

Artis undangan

Che'Nelle, penyanyi kelahiran Sabah yang menempa nama di Amerika Syarikat, menjadi artis jemputan untuk menutup malam persembahan. Selepas menyanyikan single beliau Hurry Up, beliau diuji kefasihan berbahasa Melayu loghat Sabah oleh para peserta yang berasal dari Sabah. Paul menegur para peserta agar mencontohi artis jemputan dengan memberi persembahan yang penuh ajaib dan menaikkan bulu roma.
Afdlin Shauki menjadi satu-satunya juri jemputan OIAM2 sepanjang pertandingan sejak Top 12, berbeza sekali dengan OIAM1 di mana setiap minggu pasti ada juri jemputan.
Kumpulan Hujan menjadi artis jemputan di Grand Finale. Juara musim pertama, Suki Low, tidak pernah muncul di mana-mana minggu persembahan.

Inside Out

Mulai 27 Disember 2007, 8TV menayangkan rancangan mingguan khas bertajuk One in a Million Inside Out yang memaparkan kisah kehidupan para peserta dan juri sebelum dan sepanjang tempoh pertandingan, serupa dengan Diari Akademi Fantasia. Apabila dibandingkan dengan siaran malam persembahan, rancangan diari ini rupanya ketinggalan dua minggu, iaitu peserta yang disingkiran dua minggu lalu ditampilkan pada akhir rancangan, sehingga siaran 14 Februari apabila video testimoni Joni dan Shone diselitkan dalam satu episod agar dirapatkan jurangnya kepada seminggu.
Inside Out terakhir disiarkan pada 29 Februari 2008, sejurus sebelum Grand Finale.

Istimewa Tahun Baru Cina

Pada minggu 9 Februari 2008 tidak berlangusngnya pertandingan OIAM untuk memberi laluan kepada sambutan Tahun Baru Cina yang hari keduanya jatuh pada tarikh itu. Di mana para peserta mengadakan kunjungan istimewa ke rumah kanak-kanak Yayasan Sunbeams sempena perayaan tersebut.

Selepas OIAM

Selaku juara dan naib juara OIAM2, Ayu dan Shila secara automatik sah manjadi artis di bawah syarikat rakaman Monkey Bone yang sebelum ini turut menerima Suki Low dan Faizal Tahir, juara dan naib juara musim pertama.

Sambutan, pujian dan kritikan

Kualiti para finalis musim ini menjadi titik pertikaian yang hebat, terutamanya pada minggu-minggu awal persembahan; timbulnya ulasan bahawa peserta musim ini jelasnya "tidak setanding" dengan peserta musim sebelumnya; Rony yang terawal sekali tersingkir pula mendakwa bahawa para penonton mementingkan paras rupa berbanding bakat. Selepas persembahan minggu keempat, kedua-dua juri bertegas bahawa masih belum jelas kelihatan peningkatan yang memberangsangkan dan Syafinaz mengeluh bahawa para peserta mengambil masa terlalu lama untuk menggilap potensi mereka sekaligus menyebabkan para juri berasa "bodoh". Namun begitu, komen yang memberangsangkan mula diperbanyakkan pada minggu keenam dan ketujuh.
Larangan siaran langsung yang dikenakan terhadap 8TV di tengah perjalanan OIAM juga dikatakan turut mempengaruhi mutu rancangan. Menurut satu rencana Kosmo!, seperti mana para peserta mahu merasa kehangatan mengadakan persembahan secara langsung, begitu juga penonton yang ingin melihat kredibiliti peserta kesayangan mereka beraksi tanpa rakaman, kerana kehangatan yang bakal dirasakan cukup berbeza jika pertandingan itu bersiaran secara langsung, bukan rakaman seperti sekarang.
Walaupun begitu, menjelang Grand Finale, Paul Moss dan Ahmad Izham Omar selaku ketua 8TV menyifatkan finalis tahun ini sebagai "yang paling kompetitif sehingga hari ini". Menurut Izham, finalis Top 3 OIAM2 merupakan kelompok tiga peserta teratas yang paling hebat pernah disaksikan 8TV, sekaligus menjadikan musim ini "dramatik".
Selepas berakhirnya musim ini, menurut satu laporan akhbar Utusan Malaysia, pola undian dikatakan "berubah" apabila pemilihan Ayu sebagai juara mencerminkan kebijaksanaan "menilai bakat daripada pakej yang ditampilkan.